תקנות בית המשפט לימאות (סדרי דין מיוחדים בבקשה להחרמת ספינה) (חרבות ברזל) (הוראת שעה)

{{ח:התחלה}}
{{ח:כותרת|תקנות בית המשפט לימאות (סדרי דין מיוחדים בבקשה להחרמת ספינה) (חרבות ברזל) (הוראת שעה), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 2580|תקנות בית המשפט לימאות (סדרי דין מיוחדים בבקשה להחרמת ספינה) (חרבות ברזל) (הוראת שעה)|https://olaw.org.il/takanot/takanot-12045.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק בית המשפט לימאות#סעיף 8|סעיף 8}} {{ח:חיצוני|חוק בית המשפט לימאות|לחוק בית המשפט לימאות, התשי״ב–1952}}, ולפי {{ח:חיצוני|חוק בתי המשפט#סעיף 108|סעיף 108}} {{ח:חיצוני|חוק בתי המשפט|לחוק בתי המשפט [נוסח משולב], התשמ״ד–1984}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בעל דין“ – ”צד“ כהגדרתו {{ח:חיצוני|תקנות בתי המשפט לענייני שלל מלחמה|בתקנות המלקוח}};
{{ח:ת|סוג=הגדרה}} ”ספינה“ – כלי שיט כהגדרתו {{ח:חיצוני|פקודת הנמלים|בפקודת הנמלים [נוסח חדש], התשל״א–1971}};
{{ח:ת|סוג=הגדרה}} ”תביעה להחרמת ספינה“ – כתב להחרמת ספינה כמשמעותו {{ח:חיצוני|תקנות בתי המשפט לענייני שלל מלחמה|בתקנות המלקוח}};
{{ח:ת|סוג=הגדרה}} ”תובע“ – כהגדרתו {{ח:חיצוני|תקנות בתי המשפט לענייני שלל מלחמה|בתקנות המלקוח}};
{{ח:ת|סוג=הגדרה}} ”התקופה הקובעת“ – התקופה שמיום כ״ב באלול התשפ״ה (21 בספטמבר 2025) עד יום ג׳ בניסן התשפ״ו (21 במרץ 2026);
{{ח:ת|סוג=הגדרה}} ”תקנות המלקוח“ – {{ח:חיצוני|תקנות בתי המשפט לענייני שלל מלחמה|תקנות בתי המשפט לענייני שלל מלחמה, 1939}};
{{ח:ת|סוג=הגדרה}} ”תקנות סדר הדין האזרחי“ – {{ח:חיצוני|תקנות סדר הדין האזרחי|תקנות סדר הדין האזרחי, התשע״ט–2018}}.

{{ח:סעיף|2|תחולה}}
{{ח:ת}} על תביעה להחרמת ספינה שהוגשה בתקופה הקובעת יחולו תקנות אלה.

{{ח:סעיף|3|המועד להגשת תביעה להחרמת ספינה}}
{{ח:ת}} תובע יגיש תביעה להחרמת ספינה בהקדם האפשרי לאחר תפיסתה ולא יאוחר מ־30 ימים מהיום שבו היא נתפסה.

{{ח:סעיף|4|המועד להגשת כתב הגנה}}
{{ח:ת}} נתבע יגיש כתב הגנה בתוך 30 ימים ממועד המצאת התביעה להחרמת ספינה.

{{ח:סעיף|5|המועד להגשת כתב תשובה}}
{{ח:ת}} תובע רשאי להגיש כתב תשובה לכתב ההגנה בתוך ארבעה עשר ימים מיום שהומצא לו כתב ההגנה; על כתב התשובה תחול {{ח:חיצוני|תקנות סדר הדין האזרחי#סעיף 18|תקנה 18(א) לתקנות סדר הדין האזרחי}}, בשינויים המחויבים.

{{ח:סעיף|6|הגשת כתב טענות}}
{{ח:ת}} בכתב טענות יפרט בעל דין את טיעוניו כולל אסמכתאות, והוא יצרף לכתב טענות תצהיר עדות ראשית לשם אימות העובדות שביסוד כתב הטענות.

{{ח:סעיף|7|צירוף מסמכים נוספים}}
{{ח:ת}} לאחר מועד הגשת כתבי הטענות ועד ארבעה עשר ימים לפני מועד הדיון לפי {{ח:פנימי|סעיף 11|תקנה 11}}, בעל דין רשאי, ברשות בית המשפט, להגיש אסמכתאות או חוות דעת התומכות בכתבי הטענות.

{{ח:סעיף|8|המצאת כתב התביעה על ידי התובע}}
{{ח:תת|(א)}} תובע ימציא את כתב התביעה להחרמת ספינה באמצעות הדבקתו על תורן הספינה או על מקום בולט ומרכזי אחר על הספינה.
{{ח:תת|(ב)}} נוסף על האמור בתקנת משנה (א), תובע ימסור את כתב התביעה –
{{ח:תתת|(1)}} לבא כוחו של הבעלים של הספינה שהוא תבע להחרים, אם ישנו;
{{ח:תתת|(2)}} אם לבעלים של הספינה אין בא כוח או שהתובע לא איתר אותו בשקידה סבירה – לכתובתו הידועה של הבעלים;
{{ח:תתת|(3)}} אם כתובתו של הבעלים של הספינה אינה ידועה או שהתובע לא איתר אותה בשקידה סבירה כאמור בפסקה (2) – לכתובת הדואר האלקטרוני של הבעלים, אם איתר אותה בשקידה סבירה.
{{ח:תת|(ג)}} לעניין תקנה זו, יראו את התובע כמי שפעל בשקידה סבירה לאיתור כתובתו של בעל כלי השיט או לאיתור כתובת הדואר האלקטרוני שלו (להלן בתקנת משנה זו – מען) אם נמסרה לבעל כלי השיט במסירה אישית הודעה על כוונה להגיש תביעה להחרמת ספינה בעת שהוא שהה בתחום השיפוט של מדינת ישראל ובמעמד זה סירב לבקשת התובע או נציגו למסור את מענו.

{{ח:סעיף|9|המצאת כתבי טענות אחרים}}
{{ח:ת}} {{ח:חיצוני|תקנות סדר הדין האזרחי#פרק יט|פרק י״ט לתקנות סדר הדין האזרחי}} יחול, בשינויים המחויבים, על המצאת כתבי טענות אחרי המצאת כתב התביעה לפי {{ח:פנימי|סעיף 8|תקנה 8}}.

{{ח:סעיף|10|קביעת מועד לישיבת קדם־משפט}}
{{ח:ת}} בית המשפט יורה על מועד ישיבת קדם־משפט בהקדם האפשרי, ולא יאוחר משלושים ימים ממועד הגשת כתב הטענות האחרון; בית המשפט יקבע ישיבת קדם־משפט אחת בלבד, אלא אם כן השתכנע כי נדרשת ישיבה נוספת לצורך בירור מקדמי של ההליך שלפניו.

{{ח:סעיף|11|מועדי הדיון}}
{{ח:ת}} בית המשפט יורה על מועד לדיון, שלא יהיה מאוחר משישים ימים ממועד ישיבת קדם־המשפט; הדיון בתביעה יסתיים בתוך יום אחד; סבר בית המשפט כי יש צורך בכך, רשאי הוא להורות על ימי דיון נוספים, ככל האפשר, ברציפות עד גמר חקירת העדים; לא יידחה המועד לדיון בתביעה ביותר מארבעה עשר ימים מיום הדיון האחרון בה, אלא מטעמים מיוחדים.

{{ח:סעיף|12|הגשת סיכומים}}
{{ח:ת}} בעלי הדין רשאים להגיש לבית המשפט, לא יאוחר משלושים ימים לאחר הדיון בתובענה, את סיכום טענותיהם.

{{ח:סעיף|13|תחולת {{ח:חיצוני|תקנות סדר הדין האזרחי#סעיף 129|תקנות 129}} {{ח:חיצוני|תקנות סדר הדין האזרחי#סעיף 130|ו־130 לתקנות סדר הדין האזרחי}}}}
{{ח:ת}} {{ח:חיצוני|תקנות סדר הדין האזרחי#סעיף 129|תקנות 129}} {{ח:חיצוני|תקנות סדר הדין האזרחי#סעיף 130|ו־130 לתקנות סדר הדין האזרחי}} יחולו בשינויים המחויבים על תביעה להחרמת ספינה שנידונה לפי תקנות אלה; חלפו 30 ימים מהמועד הקבוע {{ח:חיצוני|תקנות סדר הדין האזרחי#סעיף 129|בתקנה 129(ג)}} ולא ניתנה החלטה, ייתן בית המשפט הודעה כאמור {{ח:חיצוני|תקנות סדר הדין האזרחי#סעיף 129|בתקנה האמורה}} כל 30 ימים עד למתן החלטה.

{{ח:סעיף|14|הארכת מועדים על ידי בית המשפט}}
{{ח:ת}} בית המשפט לא יאריך מועד לעשיית דבר שבסדרי דין או בנוהג, אלא מטעמים מיוחדים.

{{ח:סעיף|15|נוהג לפי {{ח:חיצוני|תקנות סדר הדין האזרחי|תקנות סדר הדין האזרחי}}}}
{{ח:ת}} בעניין שלא הוסדר בתקנות אלה או {{ח:חיצוני|תקנות בתי המשפט לענייני שלל מלחמה|בתקנות המלקוח}}, רשאי בית המשפט לנהוג בתביעה להחרמת ספינה לפי {{ח:חיצוני|תקנות סדר הדין האזרחי|תקנות סדר הדין האזרחי}}, בשינויים המחויבים, אם ראה כי הדבר דרוש לצורך הכרעה בתביעה להחרמת ספינה ולניהול ההליך באופן הוגן ויעיל.

{{ח:סעיף|16|העברת התביעה למסלול דיון רגיל}}
{{ח:ת}} שוכנע בית המשפט כי תביעה להחרמת ספינה לפי תקנות אלה מעוררת שאלה משפטית בעלת חשיבות מיוחדת או שאלה משפטית תקדימית, שבירורה לפי תקנות אלה יפגע בעשיית צדק בנסיבות העניין, רשאי הוא להורות שהתביעה תועבר למסלול דיון רגיל ויחולו על בירור התביעה {{ח:חיצוני|תקנות סדר הדין האזרחי|תקנות סדר הדין האזרחי}}.

{{ח:חתימות|כ״ח באלול התשפ״ה (21 בספטמבר 2025)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]